इलाहाबाद: कांग्रेस प्रचार समिति के सदस्य और पूर्व सांसद प्रमोद तिवारी ने यूपी सरकार द्वारा आज अयोध्या में दीवाली मनाए जाने और वहां भगवान राम की प्रतिमा लगाए जाने के संभावित एलान पर कहा है कि मरते हुए लोगों को हमेशा अंतिम वक्त में राम की ही याद आती है। प्रमोद तिवारी के मुताबिक़ देश के तमाम राज्यों में हो रहे उपचुनावों के नतीजों से साफ़ है कि मोदी सरकार की उल्टी गिनती शुरू हो गई है और बीजेपी अब खात्मे की तरफ बढ़ने लगी है। ऐसे में उसने एक बार फिर से राम नाम का सहारा लिया है।